Saaremaa Laevakompanii ostis Aktuaalsesse Kaamerasse uudise: Leedo uuest laevast jutustati pikalt ja laialt, šampanjapudeli lõi vastu uue laeva keret efektselt puruks Leedo tütar Katrin. Sellest, et ajakirjaniku reisi laevatehasesse maksis kinni Leedo, rahvusringhääling saladust ei teinud.    Viimasest ajast tuleb meelde, et ETV ajakirjanikud käisid Sandor Liivega kaasas Jordaanias, kus Eesti Energia tahab hakata põlevkivi  kaevandama. Lugu oli samuti pikk ja põhjalik, sõidu eest tasus Eesti Energia. Sellest, et tegu on pehmelt öeldes ebaadekvaatse plaaniga, saime hiljem teada paberajakirjandusest.